Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1991. évi XXV. törvény a saját jogú kárpótoltakat feljogosítja arra, hogy kárpótlási jegyükkel névértékben megvásárolják lakásukat. Az önkormányzat ezzel ellentétes döntése
Paragraph Index: 91

1997. november 1-jén lépett hatályba az 1997. évi XXXI. törvény a gyermekek védelméről és a gyámügyi igazgatásról. E törvény 11. §-ának (2) bekezdése szerint a gyermek alkotmányos jogainak védelmét az állampolgári jogok országgyűlési biztosa a maga sajátos eszközeivel segíti. A biztos feladata, hogy a gyermek alkotmányos jogait érintő tudomására jutott visszaéléseket kivizsgálja, és orvoslásuk érdekében általános vagy egyedi intézkedéseket kezdeményezzen. Ezekről az intézkedésekről a törvény alapján a biztos évente beszámol az Országgyűlésnek. A gyermekvédelmi törvény tehát a gyermekek jogaival összefüggésben külön nevesíti az országgyűlési biztost, és egyben kötelezi arra, hogy tevékenységéről számoljon be az Országgyűlésnek. Természetesen az országgyűlési biztosok a törvény hatálybalépését megelőzően is felléptek a gyermekek alkotmányos jogainak védelmében, hiszen az Alkotmány és az országgyűlési biztosokról szóló törvény alapján ez addig is

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes